Predkladacia  správa

	Materiál sa predkladá mimo Plánu práce vlády Slovenskej republiky na rok 2003 z vlastnej iniciatívy.

	Cieľom predloženého materiálu je riešiť:

1)	krytie aktualizovaného deficitu finančných prostriedkov v štátnom rozpočte na rok 2003  vo  výške  cca  3,1  mld. Sk,  ktorý  vznikol  z  neschválenia  novely  zákona 
      č. 313/2001 Z.z. o verejnej službe v znení neskorších predpisov;

2)	posunutie   účinnosti   valorizácie   platov   zamestnancov   vo  verejnej   službe 
                 o 1 mesiac  (od 1. 8. 2003);

3)	uvoľnenie aktualizovanej potreby finančných prostriedkov v roku 2003 z dôvodu realizácie osobitných stupníc platových taríf od 1. 1. 2003 pre zamestnancov vo verejnej službe v príslušných rozpočtových kapitolách. 

	Materiál prešiel medzirezortným pripomienkovým konaním. Zo 45 oslovených subjektov do stanoveného termínu zaslalo pripomienky 38 subjektov, z toho nemalo pripomienky 29 subjektov. Pripomienky 9 subjektov neboli zásadného charakteru. Viaceré však neriešili problém deficitu finančných prostriedkov v štátnom rozpočte SR na rok 2003. Vyhodnotenie pripomienkového konania  je zachytené v samostatnej časti predloženého materiálu.